Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 164/11/5506	Martin, 12.6.2012
EEČ : 2-40-72-2012

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 2 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Martin
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
obvinený 09. 12. 2010 v Martine na Ul. M. R. Štefánika č. 9, v pobočke Slovenskej sporiteľne, a. s., ako predseda Urbárskeho - pozemkového spoločenstva XXXXX predložil falošnú zápisnicu z valného zhromaždenia Urbárskeho - pozemkového spoločenstva XXXXX, na základe ktorej vykonal zmenu dispozičného práva k účtu č. XXXXX, vedenému v SLSP, a. s., v prospech Urbáskeho - pozemkového spoločenstva XXXXX, z ktorého následne 10. 12. 2010 vybral hotovosť vo výške 9.500,-- Eur a 13. 12. 2010 hotovosť vo výške 7.400,-- Eur, čím Urbárskemu - pozemkovému spoločenstvu XXXXX, so sídlom XXXXX č. XXXXX spôsobil škodu vo výške 16.900,-- Eur,

lebo je trestné stíhanie neprípustné podľa § 9 odsek 1 písmeno d
Odôvodnenie:
 Vyšetrovateľ PZ v konaní vedenom pod sp. zn.  XXXXX viedol trestné stíhanie proti obvinenému XXXXX, nar. XXXXX, pre prečin podvodu podľa § 221 ods. 1, 2 Tr. zák., pre skutok, ktorý sa mal stať na tom skutkovom základe, ako je uvedené vo výrokovej časti tohto uznesenia.
	
Po skončení vyšetrovania vyšetrovateľ preložil tunajšej prokuratúre na vec sa vzťahujúci spisový materiál spolu s návrhom na konečné opatrenie. 
	
Súčasťou spisového materiálu je okrem iného aj správa Generálneho konzulátu SR v Mníchove z 30. 12. 2011 č. XXXXX, obsahom ktorej je oznámenie polície v XXXXX, SRN, z ktorej vyplýva, že XXXXX, nar. XXXXX, r. č. XXXXX/XXXXX, bol XXXXX nájdený mŕtvy v byte, v ktorom naposledy býval, na adrese XXXXX. 

Súčasťou na vec sa vzťahujúceho spisového materiálu je tiež výpis zo záznamu úmrtí č. XXXXX, vyhotovený Matričným úradom v XXXXX, SRN, vystavený 16. 01. 2012, z ktorého vyplýva, že obvinený XXXXX, nar. XXXXX, zomrel XXXXX, SRN, spolu s jeho úradným prekladom do jazyka slovenského.  
	
Z uvedeného listinných dôkazov, o ktorých hodnovernosti nie sú žiadne pochybnosti,  vyplýva, že obvinený XXXXX, nar. XXXXX, dňa XXXXX zomrel. 
	
Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por. 
	
Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho. 

Na základe vyššie uvedených dôkazov je nepochybné, že obv. XXXXX zomrel, a teda v zmysle citovaných zákonných ustanovení sa stalo trestné stíhanie voči jeho osobe neprípustným. 
		
Z týchto dôvodov som rozhodol tak, ako je uvedené vo výrokovej časti uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Mikuláš
prokurátor